NUOMOS SUTARTIS 

I. SPECIALIOJI DALIS

2026 m. ..................         d. Nr. 

Pabradė
(Nuomininkas), atstovaujamas ................................, veikiančio pagal ....................... (toliau – Nuomininkas), ir (Nuomotojas), atstovaujamas (pareigos, vardas, pavardė), veikiančio (-ios) pagal (dokumentas, kurio pagrindu veikia asmuo) (toliau – Nuomotojas), (jei tai ūkio subjektų grupė –atitinkami duomenys apie kiekvieną partnerį) toliau kartu šioje sutartyje vadinami „Šalimis“, o kiekvienas atskirai – „Šalimi“, vadovaudamosi Lietuvos Respublikos viešųjų pirkimų įstatymu ir Mažos vertės pirkimų tvarkos aprašu, patvirtintu Viešųjų pirkimų tarnybos direktoriaus 2017 m. birželio 28 d. įsakymu Nr. 1S-97 „Dėl Mažos vertės pirkimų tvarkos aprašo patvirtinimo“, 2026 m. ................. .... d. Centrinėje viešųjų pirkimų informacinėje sistemoje (toliau – CVP IS) paskelbtomis viešojo pirkimo „Keleivinio mikroautobuso nuoma“ (pirkimo Nr. ................) sąlygomis sudarė nuomos sutartį, toliau vadinamą „Sutartimi“, ir susitarė dėl toliau išvardintų sąlygų.

	1. Sutarties objektas.

Nuomotojas įsipareigoja išnuomoti 3 (tris) keleivinius mikroautobusus (toliau – nuomos objektas) atitinkančius Sutarties 1 priede „Techninė specifikacija“ (toliau – 1 priedas) pateiktas technines specifikacijas. Nuomininkas įsipareigoja priimti Sutarties 1 priede pateiktą technines specifikacijas atitinkantį nuomos objektą ir sumokėti (mokėti) Sutartyje nustatyta tvarka.


	2. Sutarties kaina / nuomos įkainiai.

2.1. Sutarties kaina be PVM .................................. su PVM .................................. .  
2.2.Vieno mėnesio 1 keleivinio mikroautobuso nuomos įkainis – ................................Eur be PVM, ................................ Eur su PVM.
2.3. Sutarčiai taikoma fiksuotos kainos kainodara. Į nuomos kainą turi būti įskaičiuoti visi mokesčiai ir visos Nuomotojo išlaidos, galinčios turėti įtakos kainai ar galinčios atsirasti vykdant Sutartį.
2.4. Peržiūros atvejis numatytas Sutarties bendrosios dalies 2.2 papunktyje.

	3. Nuomos objekto pristatymo vieta, nuomos terminas ir sąlygos:

3.1. Pristatymo vieta – nuomos objektus Nuomotojas pristato  adresu: Lietuvos kariuomenės Generolo Adolfo Ramanausko kovinio rengimo centro Generolo Silvestro Žukausko poligonas, Mažalotės k. 9, Pabradės sen., Švenčionių r. sav., LT-18174.
3.2. Nuomos terminas –12 (dvylika) mėnesių.
3.3. Nuomos sąlygos:

3.3.1. Nuomotojas pristato nuomos objektus per 10 (dešimt) darbo dienų nuo Sutarties įsigaliojimo, Nuomininko darbo laiku nuo 8.00 iki 17.00 val., prieš tai tikslų pristatymo laiką su Nuomininku suderinus el. paštu.
3.3.2. Nuomotojas atsakingas už nuomos objekto pristatymą į sutartą vietą, o pasibaigus nuomos terminui – už išgabenimą iš nurodytos vietos. Nuomotojas nuomos objektą į nurodytą vietą pristato savo transportu ir savo lėšomis.

3.3.3. Nuomos terminas prasideda nuo nuomos objektų perdavimo Nuomininkui dienos, pasirašius priėmimo–perdavimo aktą, ir baigiasi, kai pasirašomas nuomos objektų perdavimo–priėmimo (grąžinimo) aktas (toliau – 2 priedas).
3.4. Nuomotojas įsipareigoja: 

3.4.1. Užtikrinti, kad perdavimo metu nuomos objektai būtų pilnai parengti eksploatacijai (užpildyti visais eksploatacijai reikalingais skysčiais, tepalais, pilnu kuro baku), sukomplektuoti pagal Lietuvos Respublikoje galiojančias Kelių eismo taisykles. Nuomos objektų Valstybinė techninė apžiūra turi galioti visam nuomos terminui.
3.4.2. Nuomotojas užtikrina nuomos objektų einamąją techninę priežiūrą (tepalų / skysčių keitimas / papildymas) bei remontą, padangų keitimą savo lėšomis.
3.4.3. Sugedus nuomos objektams ar įvykus avarijai, remontą atlikti savo lėšomis ir suteikti pakaitinius nuomos objektus, įskaitant nuomos objektų buvimą ne Lietuvos teritorijoje, laikantis šios dalies 7.1 papunktyje nustatytų terminų. 

3.4.4. Visam nuomos laikotarpiui savo lėšomis apdrausti nuomos objektus ir jų valdytojus civilinę atsakomybę privalomuoju civilinės atsakomybės draudimu bei KASKO draudimu (visiškas žalos atlyginimas – nulinė besąlyginė išskaita (franšizė) visu nuomos laikotarpiu.

3.5. Nuomininkas įsipareigoja: 

3.5.1. Eksploatuoti nuomos objektus vadovaujantis LR saugaus kelių eismo taisyklėmis.
3.5.2. Nepalikti nuomos objektuose raktelių bei registracijos dokumentų.
3.5.3. Informuoti Nuomotoją telefonu ar el. paštu apie nuomos objektų gedimus.
3.5.4. Draudžiamojo įvykio forminimo eigoje draudimo kompanijai atsisakius Nuomotojui išmokėti patirtą žalą dėl Nuomininko kaltės (t. y. nedraudiminiais atvejais, išvardintais Draudimo sutartyje ir taisyklėse) – atlyginti Nuomotojui visus nuostolius.


	4. Apmokėjimo tvarka:

4.1. Su Nuomotoju atsiskaitoma Sutarties bendrosios dalies 4 punkte nustatyta tvarka.

4.2. Su Nuomotoju atsiskaitoma kas mėnesį pagal pateiktas sąskaitas faktūras, kurios turi atitikti Sutartyje ir jos prieduose nurodytas sąlygas.
4.3. Avanso mokėjimas nenumatytas.
4.4. Vykdant Sutartį, PVM sąskaitos faktūros turi būti teikiamos naudojantis informacinės sistemos „SABIS“ priemonėmis, nurodant Nuomininką, Sutarties numerį ir datą. Jeigu Nuomotojas nepateikia sąskaitos informacinės sistemos „SABIS“ priemonėmis, Nuomininkas neatlieka mokėjimo.

	5. Papildomos Sutarties nutraukimo sąlygos.

5.1. Nuomotojui vėluojant pristatyti nuomos objektą daugiau kaip 48 (keturiasdešimt aštuonias) valandas nuo Sutarties specialiosios dalies 3.3.1 papunktyje nurodyto termino, Nuomininkas turi teisę Sutarties bendroje dalyje nustatyta tvarka vienašališkai Sutartį nutraukti.
5.2. Nuomotojas netinkamai vykdo ar nevykdo 3.4 papunktyje nurodytų  įsipareigojimų.

5.3. Paaiškėja Viešųjų pirkimų įstatymo 90 straipsnio 1 dalyje ar Viešųjų pirkimų, atliekamų gynybos ir saugumo srityje, įstatymo 54 straipsnio 1 dalyje nurodytos aplinkybės arba Nuomotojas neteikia dokumentų įsitikinti, kad šios sąlygos egzistuoja.

5.4. Nuomotojas yra įtraukiamas į Nepatikimų ar Melagingą informaciją pateikusių tiekėjų sąrašus arba Pardavėjas ar jo teikiamos Paslaugos ar tiekiami daiktai kelia grėsmę nacionaliniam saugumui.

5.5. Nuomotojo atžvilgiu yra pradedama likvidavimo, restruktūrizavimo arba bankroto procedūra.



	6. Nuomos objekto kokybė 
6.1. Nuomos objektų kokybė turi atitikti Sutarties 1 priede nurodytas technines specifikacijas.


	7. Nuomotojo pristatyto nuomos objekto kokybės garantijos terminas. 
7.1. Nuomotojas neatitinkantį reikalavimų nuomos objektą po raštiško Nuomininko pranešimo turi per 24 (dvidešimt keturias) valandas, o esančius nuomos objektus ne Lietuvos teritorijoje – per 48 (keturiasdešimt aštuonias) valandas pakeisti atitinkančiu Sutarties bei Sutarties 1 priedo reikalavimus ir kompensuoti Nuomininko patirtus nuostolius (jeigu tokie buvo).

7.2. Nuomotojas garantuoja išnuomojamo objekto kokybę visą nuomos terminą. 
7.3. Išnuomoto objekto gedimo atveju Nuomotojas privalo pašalinti gedimus ne vėliau kaip per 48 (keturiasdešimt aštuonias) valandas. Jeigu gedimo neįmanoma pašalinti nustatytu terminu, taikomas Sutarties bendrosios dalies 6.3 papunkčio sąlygos.


	8. Sutarties įvykdymo užtikrinimas.
8.1. Sutarties įvykdymo užtikrinimo nebus reikalaujama.


	9. Kitos sąlygos:

9.1.  Sutarties bendrosios dalies 10.1 ir 10.2 papunkčiuose nurodytas Šalių iš anksto sutartų minimalių nuostolių dydis yra 0,2 % dydžio.
9.2. Sutarties bendrosios dalies 10.4 papunktyje nurodytas Šalių iš anksto sutartų minimalių nuostolių dydis yra 7 (septyni) % nuo ............. kainos be PVM dydžio ________________ Eur (suma žodžiais eurų __ ct ).

9.3. Nutraukus Sutartį 5.3 papunkčio pagrindu – 15 (penkiolika) % Sutarties kainos be PVM.
9.4. Aplinkosauginiai kriterijai nustatomi vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 4.4.4.1 papunkčiu: 

9.4.1. prekei pagaminti ir (ar) tiekti, paslaugai teikti ar darbams atlikti sunaudojama mažiau gamtos išteklių ir (ar) sudėtyje yra pakartotinai panaudotų ir (ar) perdirbtų medžiagų.

9.4.2. Nuomos objekto išmetamų dujų norma turi atitikti ne mažesnius negu ES nustatytus EURO 6 reikalavimus.

9.4.3. Pažeidus Sutarties specialiosios dalies 9.4.2 papunktyje nustatytus reikalavimus, Nuomotojas įsipareigoja sumokėti Nuomininkui 10 (dešimties) procentų dydžio baudą nuo Sutarties vertės be PVM.
9.5. Nuomotojas įsipareigoja nepasitelkti priešiškų valstybių piliečių (darbuotojų, subtiekėjų ir kt.), kai vykdant Sutartyje numatytus įsipareigojimus reikia patekti į karinę teritoriją. Priešiškomis valstybėmis yra laikomos valstybės, nurodytos Nacionalinio saugumo strategijoje, patvirtintoje Lietuvos Respublikos Seimo 2002 m. gegužės 28 d. nutarimu Nr. IX-907 „Dėl Nacionalinio saugumo strategijos patvirtinimo“, taip pat Valstybių ar teritorijų, kurių tiekėjai, jų subtiekėjai, ūkio subjektai, kurių pajėgumais yra remiamasi, gamintojai, techninės ar programinės įrangos priežiūrą ir palaikymą vykdantys asmenys ar juos kontroliuojantys asmenys nelaikomi patikimais, sąraše, patvirtintame Lietuvos Respublikos Vyriausybės 2022 m. kovo 30 d. nutarimu Nr. 280 „Dėl Lietuvos Respublikos viešųjų pirkimų įstatymo 92 straipsnio 13, 14 ir 15 dalių nuostatų įgyvendinimo“. Nuomotojas įsipareigoja ne mažiau kaip prieš 3 darbo dienas iki patekimo į karinę teritoriją pranešti krašto apsaugos sistemos institucijai ar jos padaliniui, į kurio karinę teritoriją bus ketinama patekti, ir nurodyti ketinančių patekti į karinę teritoriją asmenų vardus, pavardes, pareigas, pilietybes ir lankymosi karinėje teritorijoje trukmę. Nuomotojo atstovai, patekdami į karinę teritoriją, privalo pateikti asmens tapatybę ir pilietybę patvirtinančius dokumentus.
9.6. Nuomininkas turi teisę bet kuriuo metu pareikalauti Nuomotojo per 10 (dešimt) dienų pateikti pagrindžiančius dokumentus, nurodytus Viešųjų pirkimų įstatymo 51 straipsnio 12 dalyje, kad nėra sąlygų, numatytų Viešųjų pirkimų įstatymo 45 straipsnio 21 dalyje ar Viešųjų pirkimų, atliekamų gynybos ir saugumo srityje, įstatymo 33 straipsnio 9 dalyje.
9.7 Sutarties priedai:

9.7.1. 1 priedas. Techninė specifikacija, 1 lapas;

9.7.2. 2 priedas. Nuomos objektų perdavimo–priėmimo aktas, 1 lapas.

	10. Sutarties įsigaliojimas / galiojimo terminas / pratęsimas. 
10.1. Sutartis įsigalioja Sutarties specialiosios dalies 3.3. papunktyje nustatyta tvarka ir galioja 13 (trylika) mėnesių, o finansinių įsipareigojimų atžvilgiu – iki visiško jų įvykdymo.
10.2. Sutarties pratęsimas nenumatomas.


	11. Nuomininko rekvizitai
Kontaktinis asmuo 

(pareigos, vardas, pavardė, telefonas, elektroninis paštas)
	12. Nuomotojo rekvizitai
Kontaktinis asmuo
(pareigos, vardas, pavardė, telefonas, elektroninis paštas)

A. V.
NUOMOS SUTARTIS

II. BENDROJI DALIS

1. Sąvokos

1.1. Šioje sutartyje naudojamos pagrindinės sąvokos:

1.1.1. Sutartis – šios nuomos sutarties bendroji ir specialioji dalys, nuomos sutarties priedai. 

1.1.2. Sutarties Šalys - Nuomininkas ir Nuomotojas:

1.1.2.1. Nuomininkas – tai Sutarties šalis, kurios rekvizitai nurodyti Sutartyje, nuomojantis nuomos objektą šioje Sutartyje nurodytomis sąlygomis;

1.1.2.2. Nuomotojas – tai Sutarties šalis, kurios rekvizitai nurodyti Sutartyje, išnuomojantis nuomos objektą šioje Sutartyje nurodytomis sąlygomis.

1.1.3. Gavėjas – Nuomininko padalinys, nurodytas Sutarties specialiojoje dalyje arba Sutarties priede, kuriam pristatomos išnuomojamas nuomos objektas.

1.1.4. Trečiasis asmuo – tai bet kuris fizinis ar juridinis asmuo (taip pat valstybė, valstybės institucijos, savivaldybė, savivaldybės institucijos), kuris nėra šios Sutarties šalis.

1.1.5. Licencijos - visos reikalingos licencijos ir/arba leidimai būtini Sutarties vykdymui.
1.1.6. Sutarties objektas – daiktai (toliau – nuomos objektas) ir visos su jų nuoma susijusios paslaugos (personalo apmokymai, instaliavimas, įdiegimas, pristatymas ir kt.), dėl kurių Sutarties šalys susitarė Sutarties specialiojoje dalyje ir kurie atitinka Nuomininko nustatytus reikalavimus.
1.1.7. Šalių iš anksto sutarti minimalūs nuostoliai – tai Sutarties nustatyta arba Sutartyje nustatyta tvarka apskaičiuota ir neginčijama pinigų suma, kurią Nuomotojas įsipareigoja sumokėti Nuomininkui, jeigu prievolė neįvykdyta arba netinkamai įvykdyta.

1.1.8. Kainodaros taisyklės – sutartyje nustatyta kaina ar sutarties kainos apskaičiavimo bei kainos koregavimo taisyklės.

1.2. Šalių iš anksto sutartų minimalių nuostolių skaičiavimas pradedamas kitą dieną po paskutinės pagal Sutartį įsipareigojimų įvykdymo termino dienos ir baigiamas Sutarties šaliai įvykdžius įsipareigojimus (paskutinė skaičiavimo diena yra laikoma įsipareigojimų įvykdymo diena).
1.3. Sutarties dalių ir straipsnių pavadinimai yra naudojami tik nuorodų patogumui, ir aiškinant Sutartį gali būti naudojami tik kaip papildoma priemonė.

1.4. Jeigu Sutartyje nenustatyta kitaip, Sutarties trukmė ir kiti terminai yra skaičiuojami kalendorinėmis dienomis. 

1.5. Jeigu mokėjimų ar prievolių įvykdymo terminas sutampa su oficialių švenčių ir ne darbo diena Lietuvos Respublikoje, tai pagal Sutartį prievolės įvykdymo ir mokėjimų terminas yra po to einanti darbo diena. 

1.6. Sutartyje, kur reikalauja kontekstas, žodžiai pateikti vienaskaitoje, gali turėti daugiskaitos prasmę ir atvirkščiai.

1.7. Tais atvejais, kai tam tikra prasmė yra skirtinga tarp nurodytosios žodžiais ir nurodytosios skaičiais, vadovaujamasi žodine prasme.

2. Sutarties kaina/ įkainiai/kainodaros taisyklės

2.1. Sutarties kaina/įkainiai - pinigų suma, kurią Nuomininkas Sutartyje nustatyta tvarka ir terminais įsipareigoja sumokėti Nuomotojui.

2.2. Sutarties kaina/įkainiai yra pastovūs ir nekeičiami visą sutarties galiojimo laikotarpį, išskyrus atvejus, kai po Sutarties pasirašymo keičiasi nuomos objekto nuomai taikomo PVM/akcizų tarifas. Perskaičiuota kaina/įkainiai įforminami raštišku Šalių susitarimu (jei spec. dalyje nurodyta, kad ši sąlyga taikoma).

2.3. Įkainiai keičiami vadovaujantis Sutarties specialiojoje dalyje nustatytomis kainodaros taisyklėmis. Perskaičiuoti įkainiai įforminami raštišku Šalių susitarimu.

2.4. Į Sutarties kainą turi būti įskaičiuota nuomos objekto nuomos kaina, visos išlaidos ir mokesčiai. Į nuomos objekto nuomos įkainius turi būti įskaičiuotos visos su nuomos objekto perdavimu susijusios išlaidos ir mokesčiai. Nuomotojas į Sutarties kainą/ nuomos objekto nuomos įkainius privalo įskaičiuoti visas su nuomos objekto tiekimu susijusias išlaidas, įskaitant, bet neapsiribojant:

2.4.1. logistikos (transportavimo) išlaidas;

2.4.2. pakavimo, pakrovimo, tranzito, iškrovimo, išpakavimo, tikrinimo, draudimo ir kitas su išnuomojamu nuomos objekto tiekimu susijusias išlaidas;

2.4.3. visas su dokumentų, kurių reikalauja Nuomininkas, rengimu ir pateikimu susijusias išlaidas;

2.4.4. pristatyto nuomos objekto surinkimo vietoje ir/arba paleidimo, ir/arba priežiūros išlaidas;

2.4.5. aprūpinimo įrankiais, reikalingais pristatyto nuomos objekto surinkimui ir/arba priežiūrai, išlaidas;

2.4.6. naudojimo ir priežiūros instrukcijų, numatytų Techninėje specifikacijoje, pateikimo išlaidas;

2.4.7. nuomos objekto remonto išlaidas, kokybės garantijos laikotarpiu.

2.5. Užsienio valiutų kursų svyravimo, gamintojų kainų keitimo rizika tenka Nuomotojui.

3. Nuomos objekto tiekimo terminai ir sąlygos

3.1. Nuomos objektas pristatomas Sutarties specialiojoje dalyje (arba Sutarties priede (-uose)) numatytais terminais ir tvarka.

3.2. Nuomos objektą Nuomotojas pristato savo rizika be papildomo apmokėjimo. Nuomininkas valdymo ir naudojimosi teisę į išnuomojamą nuomos objektą įgyja abiem Šalims pasirašius perdavimo-priėmimo aktą, kuris pasirašomas tik tuo atveju, jeigu nuomos objektas yra kokybiškas ir atitinka Sutartyje ir jos priede (-uose) joms nustatytus reikalavimus (jeigu pasirašomas). Kai pristatytas nuomos objektas yra kokybiškas ir atitinka Sutartyje ir jos priede (-uose) jam nustatytus reikalavimus (jeigu pasirašomas) priėmimo-perdavimo aktas turi būti pasirašomas ne vėliau kaip per 5 darbo dienas. 

3.3. Nuomotojui pristačius mažesnį nuomojamo objekto kiekį negu nurodyta Sutartyje/paraiškose/užsakymuose, Nuomininkas grąžina Nuomotojui pristatytą nuomos objekto kiekį bei laikoma, kad nuomos objektas nebuvo pristatytas, o Nuomotojui (jeigu dėl to praleidžiamas nuomos objekto pristatymo terminas) taikomos Sutarties bendrosios dalies 10.1 punkte numatytos sankcijos. 

3.4. Nuomotojas įsipareigoja po Sutarties įsigaliojimo Sutarties specialioje dalyje nurodytais terminais:

3.4.1. parengti, pagaminti, suderinti su Nuomininku ir patvirtinti išnuomojamo nuomos objekto darbinius etalonus (2 egz., vienas - Nuomininkui, antras – Nuomotojui), kurie atitiktų Sutartyje ir jos priede (-uose) nustatytus reikalavimus (jei spec. dalyje nurodyta, kad ši sąlyga taikoma);

3.4.2. suderinti su Nuomininku nuomos objekto naudojimo (priežiūros) instrukciją, kuri pateikiama kartu su nuomos objektu (jei spec. dalyje nurodyta, kad ši sąlyga taikoma).

3.5. Nuomininkas Sutarties 3.4 punkte nurodytus nuomos objekto darbinius etalonus ir su juo pateiktus nuomos objekto gamybai naudojamų pagrindinių ir pagalbinių medžiagų pavyzdžius Nuomotojui grąžina tik tada, kai Nuomotojas būna įvykdęs visus sutartinius įsipareigojimus, įskaitant garantinius įsipareigojimus.

3.6. Jeigu Sutarties galiojimo metu nuomos objekto gamintojas pakeičia/atnaujina šia Sutartimi nuomojamo nuomos objekto modelį/pavadinimą, kuris yra nurodytas Sutartyje, Nuomotojas turi teisę, prieš tai suderinęs su Nuomininku ir su juo pasirašęs papildomą susitarimą, pateikti naujo modelio/pavadinimo nuomos objektą. Naujo modelio/pavadinimo nuomos objektas turi atitikti Sutartyje ir jos priede (-uose) išnuomojamam nuomos objektui nustatytus reikalavimus, o jo techniniai duomenys negali būti prasteni už techninius duomenis nuomos objekto, dėl kurio nuomos buvo sudaryta Sutartis. Naujo modelio nuomos objektas privalo būti suderinamas su kitais pagal šią Sutartį nuomojamu ir Nuomininkui jau perduotu nuomos objektu. Nuomos kaina, pateikus naujo modelio/pavadinimo nuomos objektą, nesikeičia.
4. Mokėjimo terminai ir sąlygos

Nuomotojui sumokama, kai sutarties objektas atitinkantis Sutartyje ir jos priede (-uose) nustatytus reikalavimus perduodamas Nuomininkui, abiem Šalims pasirašius perdavimo - priėmimo aktą (jeigu pasirašomas), per 30 (trisdešimt) dienų nuo sąskaitos gavimo dienos (sąskaitą faktūra taip pat turi būti išsiųsta ir elektroninėmis priemonėmis). Jei nustatomos kitokios apmokėjimo sąlygos, jos turi būti nustatytos sutarties specialioje dalyje.

5. Nuomos objekto kokybė

5.1. Nuomos objektas turi atitikti Sutartyje ir jos priede (-uose) nurodytus reikalavimus. 

5.2. Nuomos objekto priėmimo metu nustačius jo neatitikimą Sutartyje ir jos priede (-uose) nustatytiems reikalavimams, nedelsiant kviečiami Nuomotojo atstovai, kuriems dalyvaujant surašomas aktas, nuomos objektas nepriimamas, o Nuomotojui taikoma sutartinė atsakomybė (šiuo atveju sutartinė atsakomybė taikoma, jeigu nuomos objekto pristatymo terminas jau pasibaigęs).

5.3. Tuo atveju, kai konfliktas dėl nuomos objekto kokybės ir jo atitikimo Sutartyje ir jos priede (-uose) nustatytiems reikalavimams negali būti išspręstas Sutarties Šalių susitarimu, Šalys turi teisę kviesti nepriklausomus ekspertus. Visas su ekspertu darbu susijusias išlaidas padengia Šalis, kurios nenaudai priimtas ekspertų sprendimas.

6. Nuomos objekto kokybės garantija

6.1. Nuomos objekto kokybę Nuomotojas privalo užtikrinti visą Sutarties specialiojoje dalyje nurodytą nuomos objekto nuomos terminą (toliau -  garantinis terminas).
6.2. Garantinio termino metu Nuomotojas privalo ne vėliau kaip per Sutarties specialiojoje dalyje nustatytą terminą savo sąskaita nuomos objektą su trūkumais pakeisti nauju nuomos objektu trūkumų šalinimo laikotarpiui, atitinkančiu šioje Sutartyje ir jos priede (-uose) nustatytus reikalavimus (jei spec. dalyje nurodyta, kad ši sąlyga taikoma).

6.3. Kokybės garantijos termino metu Nuomotojas privalo ne vėliau kaip per Sutarties specialiojoje dalyje nustatytą terminą savo sąskaita pašalinti nuomos objekto trūkumus arba, nepavykus jų pašalinti, nuomos objektą su trūkumais savo sąskaita pakeisti nauju, atitinkančiu šioje Sutartyje ir jos priede (-uose) nustatytus reikalavimus.

6.4. Apie garantinio termino metu pastebėtus nuomos objekto trūkumus Nuomotojas informuojamas raštu (faksu arba paštu). Pareikšti pretenziją dėl nuomos objekto kokybės galima viso garantinio/tinkamumo naudoti termino galiojimo metu.

7. Nenugalimos jėgos (force majeure) aplinkybės.

7.1. Šalis nėra laikoma atsakinga už bet kokių įsipareigojimų pagal šią Sutartį neįvykdymą, jeigu įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti, bei užkirsti kelio šių aplinkybių ar jų pasekmių atsiradimui. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 kovo 13 d. nutarimu Nr. 222 „Dėl nenugalimos jėgos (force majeure) aplinkybes liudijančių pažymų išdavimo tvarkos patvirtinimo“ ar jį pakeičiančiais norminiais teisės aktais. Esant nenugalimos jėgos aplinkybėms Sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.

7.2. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau kaip per 10 (dešimt) darbo dienų nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.

8. Sutarties nutraukimas

8.1. Ši Sutartis gali būti nutraukta:

8.1.1. raštišku Šalių susitarimu; 

8.1.2. nenugalimos jėgos aplinkybėms užtrukus ilgiau nei Specialiojoje sutarties dalyje nurodytą dienų skaičių (priklausomai nuo sutarties vykdymo specifikos, konkretus terminas nurodomas Specialiojoje dalyje gali būti nuo 14 iki 60 dienų) ir abiem Šalims nesudarius susitarimų dėl šios Sutarties pakeitimo, leidžiančių Šalims toliau vykdyti savo įsipareigojimus.

8.2. Nuomininkas, ne vėliau kaip prieš 7 (septynias) dienas (jeigu Sutarties specialiojoje dalyje nenurodytas kitas terminas) raštu informavęs Nuomotoją, turi teisę vienašališkai nutraukti Sutartį, jeigu:

8.2.1. Nuomotojas vėluoja pristatyti nuomos objektą Sutarties specialioje dalyje nurodytu terminu; 

8.2.2. Nuomotojas nevykdo (ar informuoja, kad negalės vykdyti) sutartinio įsipareigojimo išnuomoti nuomos objektą;

8.2.3. Nuomotojas didina nuomos kainas/įkainius, išskyrus Sutarties bendrosios dalies 2.2 punkte numatytą atvejį;

8.2.4. Nuomotojas nevykdo arba netinkamai vykdo Sutarties bendrosios dalies 6 punkte numatytus garantinius įsipareigojimus;

8.2.5. Nuomotojas nevykdo Sutarties bendrosios dalies 11.4 punkte numatyto įsipareigojimo (jeigu sutarties vykdymas bus užtikrintas laidavimu arba banko garantija);

8.2.6. Nuomotojo pateiktas nuomos objektas ar jo kokybė neatitinka Sutartyje ir jos priede (-uose) nustatytų reikalavimų;

8.2.7. Nuomotojas yra likviduojamas ar kreipiamasi į teismą dėl bankroto ar restruktūrizavimo bylos iškėlimo, arba jam iškelta bankroto ar restruktūrizavimo byla, arba priimamas sprendimas dėl neteisminės bankroto procedūros pradėjimo;

8.2.8. Paaiškėjus, kad Sutarties galiojimo laikotarpiu Nuomotojas yra įtrauktas į Nepatikimų tiekėjų sąrašą; 

8.2.9. Paaiškėjus, kad Nuomotojas nėra patikimas ir kelia pavojų nacionaliniam saugumui.

9. Ginčų sprendimo tvarka

9.1. Sutartis sudaryta ir turi būti aiškinama pagal Lietuvos Respublikos teisę.

9.2. Visi tarp Sutarties Šalių kilę ginčai ar nesutarimai, susiję su Sutartimi, sprendžiami derybų būdu, o nepavykus taip išspręsti ginčo, jis bus nagrinėjamas Lietuvos Respublikos teisės aktų nustatyta tvarka Lietuvos Respublikos teismuose pagal Nuomininko (arba jeigu Nuomininkas ne juridinis asmuo, o Lietuvos kariuomenės padalinys „pagal juridinio asmens – Lietuvos kariuomenės“) buveinės vietą.

10. Atsakomybė

10.1. Pavėlavęs pristatyti nuomos objektą per Sutarties specialiojoje dalyje nurodytą terminą, Nuomotojas moka Nuomininkui nuo 0,05 iki 0,2 % dydžio (konkretus dydis nurodomas Sutarties specialiojoje dalyje) nuo nepristatyto nuomos objekto nuomos kainos be PVM už kiekvieną uždelstą dieną/valandą (taikoma priklausomai nuo to, kaip įsipareigojimo terminas yra skaičiuojamas Sutarties specialiojoje dalyje) Šalių iš anksto sutartus minimalius nuostolius, kurių sumokėjimas neatleidžia Nuomotojo nuo pareigos atlyginti visus Nuomininko patirtus nuostolius Nuomotojui nevykdant arba netinkamai vykdant sutartį. Šalių iš anksto sutartus minimalius nuostolius Nuomotojas įsipareigoja sumokėti ne vėliau kaip per sąskaitoje faktūroje ar pareikalavime nurodytą terminą.

10.2. Garantinio termino metu pavėlavęs per Sutarties specialioje dalyje nustatytą terminą įvykdyti Sutarties bendrosios dalies 6.2 punkte nustatytus įsipareigojimus, Nuomotojas moka Nuomininkui nuo 0,05 iki 0,2 % dydžio (konkretus dydis nurodomas Sutarties specialiojoje dalyje) nuo nuomos objekto, kuris yra nepakeistas, nuomos kainos už kiekvieną uždelstą dieną/valandą Šalių iš anksto sutartus minimalius nuostolius, kurių sumokėjimas neatleidžia Nuomotojo nuo pareigos atlyginti visus Nuomininko patirtus nuostolius Nuomotojui nevykdant arba netinkamai vykdant savo įsipareigojimus, susijusius su nuomos objekto garantiniu terminu.

10.3. Garantinio termino metu pavėlavęs per Sutarties specialioje dalyje nustatytą terminą įvykdyti Sutarties bendrosios dalies 6.3 punkte nustatytus įsipareigojimus, Nuomotojas moka Nuomininkui 0,2 % dydžio nuo nuomos objekto, kurio trūkumai nepašalinti, ar nuomos objekto, kuris yra nepakeistas, nuomos kainos už kiekvieną uždelstą dieną/valandą Šalių iš anksto sutartus minimalius nuostolius, kurių sumokėjimas neatleidžia Nuomotojo nuo pareigos atlyginti visus Nuomininko patirtus nuostolius Nuomotojui nevykdant arba netinkamai vykdant savo įsipareigojimus, susijusius su nuomos objekto garantiniu terminu.

10.4. Nutraukus Sutartį dėl Sutarties bendrojoje dalyje 8.2.1, 8.2.2, 8.2.3, 8.2.4, 8.2.5, 8.2.6 punktuose, 8.2.7 (taikoma, kai Sutarties įvykdymas užtikrinimas laidavimo raštu ar garantija) punkte ar kitų Sutarties specialiojoje dalyje išvardintų priežasčių, Nuomotojas per 14 (keturiolika) dienų (skaičiuojant nuo Sutarties nutraukimo dienos) turi sumokėti Nuomininkui ne mažiau kaip 7 (septynių) % Sutarties kainos be PVM (arba bendros pasiūlymo kainos be PVM) (konkretus procentinis dydis arba konkreti fiksuota suma nurodoma Sutarties specialioje dalyje) Šalių iš anksto sutartų minimalių nuostolių, bet ne daugiau kaip visų pagal šią Sutartį neįvykdytų įsipareigojimų vertės. Šalių iš anksto sutartų minimalių nuostolių sumokėjimas neatleidžia Nuomotojo nuo pareigos atlyginti visus Nuomininkui patirtus nuostolius, Nuomotojui nevykdant ar netinkamai vykdant sutartį.

10.5. Nutraukus Sutartį dėl Sutarties bendrojoje dalyje 8.2.4 punkte nurodytos priežasties, Nuomotojas per 7 (septynias) dienas (skaičiuojant nuo Sutarties nutraukimo dienos) turi sumokėti Nuomininkui nuomos objekto su trūkumais nuomos kainos be PVM dydžio Šalių iš anksto sutartus minimalius nuostolius. Šalių iš anksto sutartų minimalių nuostolių sumokėjimas neatleidžia Nuomotojo nuo pareigos atlyginti visus Nuomininko patirtus nuostolius, Nuomotojui nevykdant ar netinkamai vykdant sutartį. 
10.6. Kiti sutartinės atsakomybės taikymo Nuomotojui atvejai nurodyti Sutarties specialiojoje dalyje.

10.7. Nuomininkui vėluojant atsiskaityti už atliktus darbus, taikomos Lietuvos Respublikos mokėjimų, atliekamų pagal komercines sutartis, vėlavimo prevencijos įstatymo nuostatos.

11. Sutarties galiojimas

11.1. Sutartis įsigalioja abiem Šalims ją pasirašius ir Nuomotojui pateikus Nuomininkui Sutarties įvykdymo užtikrinimo banko garantiją ar draudimo bendrovės laidavimo raštą (sąlyga taikoma, jeigu sutarties vykdymas bus užtikrintas laidavimu arba banko garantija), užtikrinantį Sutarties bendrosios dalies 10.4 punkte nurodytos sumos sumokėjimą (Banko garantijoje ar draudimo bendrovės laidavimo rašte garantas/laiduotojas turi įsipareigoti sumokėti Sutarties bendrosios dalies 10.4 punkte nurodytą sumą Nuomininkui nutraukus Sutartį dėl bent vienos iš 8.2.1 - 8.2.67 punktuose ar kitų Sutarties specialiojoje dalyje išvardintų priežasčių). Garantijos ar laidavimo raštas, kuriame nurodoma, kad garantas ar laiduotojas atsako tik už tiesioginių nuostolių atlyginimą nebus priimamas, kadangi turi būti įsipareigojama atlyginti konkrečią Sutarties įvykdymo užtikrinimo sumą, nurodytą sutarties 10.4 punkte) (jeigu sutarties vykdymas bus užtikrintas laidavimu arba banko garantija).

11.2. Garantas/laiduotojas turi neatšaukiamai ir besąlygiškai įsipareigoti ne vėliau kaip per 14 (keturiolika) dienų nuo raštiško pranešimo, patvirtinančio Sutarties nutraukimą dėl Sutartyje numatytų pagrindų esant Nuomotojo kaltei, įvykdyti prievolę ir sumokėti įsipareigotą sumą, pinigus pervedant į Nuomininko sąskaitą (jeigu sutarties vykdymas bus užtikrintas laidavimu arba banko garantija).

11.3. Nuomotojas ne vėliau kaip per 5 (penkias) darbo dienas po Sutarties pasirašymo pateikia Nuomininkui Sutarties bendrosios dalies 11.1 punkte nurodytą Sutarties įvykdymo užtikrinimo banko garantiją arba draudimo bendrovės laidavimo raštą, kuris galiotų dviem mėnesiais ilgiau nei Sutarties specialiojoje dalyje nurodytas nuomos objekto tiekimo terminas ar Sutarties galiojimo terminas. Sutarties įvykdymo užtikrinimo banko garantijoje arba draudimo bendrovės laidavimo rašte nurodytos sumos sumokėjimas neturi būti siejamas su visišku Nuomininko patirtų nuostolių atlyginimu ir neatleidžia Nuomotojo nuo pareigos juos atlyginti pilnai. Nuomotojas taip pat turi pateikti patvirtinimą iš draudimo bendrovės, kad laidavimo raštas yra galiojantis (jeigu sutarties vykdymas bus užtikrintas laidavimu arba banko garantija). 
11.4. Jei sutarties vykdymo metu sutarties įvykdymo užtikrinimą išdavęs juridinis asmuo (bankas ar draudimo bendrovė) negali vykdyti savo įsipareigojimų (sustabdoma veikla, paskelbiamas moratoriumas ir pan.), Nuomotojas per 10 (dešimt) dienų pateikia naują Sutarties vykdymo užtikrinimą, tokiomis pačiomis sąlygomis kaip ir ankstesnysis. Jei Nuomotojas nepateikia naujo Sutarties įvykdymo užtikrinimo, Nuomininkas turi teisę nutraukti Sutartį, Sutarties bendrosios dalies 8.2.5 punkte nustatyta tvarka.

11.5. Sutarties įvykdymo užtikrinimas grąžinamas per 10 (dešimt) dienų nuo šio užtikrinimo galiojimo termino pabaigos Nuomotojui pateikus raštišką prašymą (jeigu sutarties vykdymas bus užtikrintas laidavimu arba banko garantija).

11.6. Sutarties sąlygos pirkimo sutarties galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti Viešųjų pirkimų įstatymo 3 straipsnyje/Viešųjų pirkimų, atliekamų gynybos ir saugumo srityje įstatymo 6 straipsnyje nustatyti principai ir tikslai bei tokiems Sutarties sąlygų pakeitimams yra gautas Viešųjų pirkimų tarnybos sutikimas (kai sutikimo gavimas yra privalomas pagal įstatymus). Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis, jei šios aplinkybės nustatytos aiškiai ir nedviprasmiškai bei buvo pateiktos pirkimo dokumentuose.

11.7. Sutarties galiojimo metu Šalims pastebėjus techninio apsirikimo, rašybos klaidų (netinkamai perkeltos nuostatos iš pasiūlymo ar pirkimo sąlygų ir kt.), pasikeitus Sutartyje nurodytiems už Sutarties vykdymą atsakingiems asmenims ar Sutarties Šalių rekvizitams, Sutarties Šalys raštišku susitarimu gali patikslinti Sutarties sąlygas nesikreipiant į Viešųjų pirkimų tarnybą. Toks sutarties sąlygų patikslinimas nebus laikomas Sutarties sąlygų keitimu.

11.8. Sutartis gali būti pratęsta Sutarties Specialiojoje dalyje nustatytomis sąlygomis.

11.9. Sutarties specialiojoje dalyje numatyta Sutarties galiojimo termino pabaiga nereiškia Šalių prievolių pagal Sutartį pabaigos ir neatleidžia Šalių nuo civilinės atsakomybės už Sutarties pažeidimą.

12. Susirašinėjimas

12.1. Nuomininko ir Nuomotojo vienas kitam siunčiami pranešimai lietuvių/anglų (taikoma, jeigu sutartis sudaroma anglų kalba) kalba turi būti raštiški. Šalių viena kitai siunčiami pranešimai turi būti siunčiami paštu, elektroniniu paštu, faksu arba įteikiami asmeniškai. Pranešimai turi būti siunčiami Sutarties specialiojoje dalyje Šalių rekvizituose nurodytais adresais, numeriais. Jei siuntėjui reikia gavimo patvirtinimo, jis nurodo tokį reikalavimą pranešime. Jei yra nustatytas atsakymo į raštišką pranešimą gavimo terminas, siuntėjas pranešime turėtų nurodyti reikalavimą patvirtinti raštiško pranešimo gavimą.

12.2. Šalys įsipareigoja ne vėliau kaip per 3 (tris) darbo dienas raštu viena kitai pranešti apie Sutarties specialiojoje dalyje nurodytų Šalies rekvizitų pasikeitimą. Sutarties Šalis nepranešusi apie savo rekvizitų pasikeitimą laiku, negali reikšti pretenzijų dėl kitos Šalies veiksmų, atliktų vadovaujantis Sutartyje pateiktais Šalies rekvizitais.

13. Konfidencialumas

13.1. Šalys privalo užtikrinti, kad informacija, kurią jos perduoda viena kitai, bus naudojama tik vykdant Sutartį ir nebus naudojama tokiu būdu, kuris pakenktų informaciją perdavusiai Šaliai. 

13.2. Šalys įsipareigoja užtikrinti visos joms žinomos ir (ar) patikėtos informacijos slaptumą Sutarties galiojimo metu ir pasibaigus Sutarties galiojimo laikotarpiui ar ją nutraukus.

13.3. Nuomotojas įsipareigoja be Nuomininko išankstinio rašytinio sutikimo nenaudoti Nuomininko jam pateiktos informacijos nei savo, nei bet kokių trečiųjų asmenų naudai, neatskleisti tokios informacijos kitiems asmenims, išskyrus Lietuvos Respublikos teisės aktų numatytus atvejus. 

14. Baigiamosios nuostatos

14.1. Sutartis sudaryta lietuvių/anglų, lietuvių ir anglų kalba dviem/keturiais egzemplioriais (po vieną/du kiekvienai Šaliai) (taikoma priklausomai nuo to kokiomis kalbomis bus sudaroma sutartis). Abu tekstai autentiški ir turi vienodą teisinę galią. Atsiradus neatitikimams tarp tekstų lietuvių ir anglų kalbomis, pirmenybė teikiama tekstui anglų kalba (taikoma, jeigu sutartis sudaroma su užsienio nuomotoju lietuvių ir anglų kalba ).

14.2. Šią sutartį sudaro Sutarties bendroji ir specialioji dalys bei sutarties priedas (-ai). Visi šios Sutarties priedai yra neatskiriama Sutarties dalis. 

14.3. Nė viena iš Šalių neturi teisės perduoti trečiajam asmeniui teisių ir įsipareigojimų pagal šią Sutartį be išankstinio raštiško kitos Šalies sutikimo.

14.4. Pažeidęs šios sutarties dalies 14.3 punkte nurodytą įpareigojimą Nuomotojas moka Nuomininkui 5 proc. sutarties/pasiūlymo kainos dydžio šalių iš anksto sutartų minimalių nuostolių sumą, jeigu sutarties Specialiojoje dalyje nenustatyta kitaip.

14.5. Nuomotojas garantuoja, kad turi visas Sutarties įvykdymui reikalingas licencijas. Nuomotojas įsipareigoja atlyginti Nuomininkui nuostolius, jeigu Nuomininkui būtų pateikta pretenzijų ar iškelta bylų dėl patentų ar licencijų pažeidimų, kylančių iš Sutarties ar padarytų ją vykdant. 

14.6. Sutarties Šalys patvirtina, kad sudarydamos Sutartį neviršijo ir nepažeidė savo kompetencijos (įstatų, nuostatų, statuto, jokio Sutarties Šalies valdymo organo (savininko, steigėjo ar kito kompetentingo subjekto) nutarimo, sprendimo, įsakymo, jokio privalomo teisės akto (taip pat ir lokalinio, individualaus), sandorio, teismo sprendimo (nutarties, nutarimo) ar kt.).

14.7. Sutarties vykdymas gali būti aiškinamas Šalių raštišku sutarimu nekeičiant sutarties sąlygų.

14.8. Subtiekėjo (-ų)/subteikėjo pavadinimas, jo (-ų) vykdomų sutartinių įsipareigojimų dalis yra nurodyti Sutarties specialiojoje dalyje.

14.9. Sutartyje nustatyto subtiekėjo (-ų)/subteikėjo (-ų) pakeitimas kitu subtiekėju (-ais)/ subteikėju (-ais) įforminamas rašytiniu Sutarties pakeitimu (taikoma, jei Nuomininkas  juos numato pasitelkti).

14.10. Nuomotojo paskirtas asmuo/asmenys, kurie atstovauja Nuomotojui, priiminėja ir tvirtina Nuomininko teikiamus nuomos objekto užsakymus, dalyvauja susitikimuose su Nuomininku ir atlieka kitus veiksmus, būtinus tinkamam šios Sutarties vykdymui yra nurodyti Sutarties specialiojoje dalyje. 

14.11. Nuomininko paskirti asmuo/asmenys, kurie atstovauja Nuomininkui, teikia Nuomotojui nuomos objekto užsakymus, dalyvauja susitikimuose su Nuomotoju ir atlieka kitus veiksmus, būtinus tinkamam šios Sutarties vykdymui, yra nurodyti Sutarties specialiojoje dalyje.

1 priedas
TECHNINĖ SPECIFIKACIJA

Vidutinis furgonas (K3a klasės automobiliai pagal http://www.autotyrimai.lt/klasifikacija/), ne senesnis kaip 2022 metų gamybos.

Kėbulas: mikroautobusas (devynvietis (1+8) prailginta baze. 

Variklis: dyzelinis, benzininis arba hibridinis variklis.

Transmisija: priekinių arba visų ratų pavara; mechaninė arba automatinė greičių dėžė. 

Saugumas: 

1. Saugos oro pagalvės – mažiausiai priekinės – vairuotojui ir keleiviui.

2. Visų ratų stabdžiai – diskiniai su stabdžių antiblokavimo sistema (ABS), elektroninė stabilumo programa (ESP), signalizacija su centriniu durų užraktu, valdoma nuotoliniu būdu.

Įranga: elektra valdomi stiklų kėlikliai, oro kondicionierius (salono klimato kontrolė), garso sistema.

Papildoma įranga: gesintuvas (ne mažesnis kaip 1 kg), vaistinėlė, avarinis ženklas, ratų keitimo įrankių komplektas, atsarginis ratas arba padangos remonto rinkinys. 

Papildomos paslaugos: 

Paslaugos teikėjas užtikrina automobilio einamąją techninę priežiūrą bei remontą (tepalų / skysčių keitimas / papildymas), padangų keitimą.

Kiti reikalavimai: 

1. Tiekėjas savo lėšomis apdraudžia automobilį ir jų valdytojų civilinę atsakomybę privalomuoju civilinės atsakomybės draudimu bei KASKO draudimu (visiškas žalos atlyginimas – nulinė besąlyginė išskaita (franšizė) visu nuomos laikotarpiu).

2. Automobiliu gali naudotis visi nuomininko darbuotojai.

3. Automobilis bus naudojamas ES šalyse.

4. Automobilis turi būti perduotas su pilnu baku kuro.

5. Ant transporto priemonės kėbulo neturi būti reklaminių lipdukų.

6. Automobilio metinė rida – iki 50 000 km per visą laikotarpį vienam automobiliui.

7. Keleivių skyriaus stiklai privalo būti užtamsinti.
Minimalūs aplinkos apsaugos kriterijai:

Išmetamųjų dujų norma turi atitikti ne mažesnius negu ES nustatytus EURO 6 reikalavimus.

2 priedas

NUOMOS OBJEKTO perdavimo–priėmimo AKTO Forma
2026 m.               d.

              Pabradė


(vieta)
	Nuomos objektas
	Mikroautobuso nuoma
	Sutarties data, numeris
	-

	Tiekėjas
	
	Apskaitos dokumento 

data, numeris
	


	Eil. Nr.
	Nuomos objektas
	Mat. vienetas
	Kiekis
	Kaina
	Suma

	1.
	
	
	
	
	

	2.
	
	
	
	
	

	3.
	
	
	
	
	

	Iš viso:
	


NUOMOS OBJEKTĄ PRIĖMĖ:                                           
NUOMOS OBJEKTĄ PRISTATĖ:
 
	_____________________

(pavadinimas)

Įmonės kodas: 

Adresas: 
Tel.   

El. paštas 
________________

 (vardas, pavardė)

Parašas

Data: 2026-   -  

	_____________________

(pavadinimas)

Įmonės kodas:  

Adresas:    

Tel.   

El. paštas


________________ 

(vardas, pavardė)

​​​​​​​

Parašas

Data: 2026-    -   

